ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670011856


ขอความช่วยเหลือจัดสรรค่าใช้จ่ายในชีวิตประจำวันและจัดสรรอาชีพค้าขายเสื้อผ้าออนไลน์  ให้แก่ผู้ร้อง..... อายุ 42 ปีหมายเลขโทรศัพท์ .... หมายเลขบัตรประจำตัวประชาชน .... ที่อยู่ปัจจุบันเลขที่ ... พัฒนฉัตร สวีท แขวงจอมพล เขตจตุจักร กรุงเทพมหานคร ที่อยู่ตามสำเนาทะเบียนบ้าน ... ซอยพหลโยธิน 59 แขวงอนุสาวรีย์ เขตบางเขน  กรุงเทพมหานคร  เนื่องจากผู้ร้องแจ้งว่าผู้ร้องเคยประกอบอาชีพค้าขายเสื้อผ้าออนไลน์ แต่เมื่อวันที่ 25 มกราคม 2567  เกิดอุบัติเหตุไฟไหม้คอนโดของผู้ร้องซึ่งระเบียงด้านนอกบริเวณห้องและกระจกแตกทั้งหมด อีกทั้งเสื้อผ้าที่ผู้ร้องเคยทำการค้าขายออนไลน์นั้นเสียหายชำรุดทั้งหมด ทำให้ผู้ร้องประสบปัญหาไม่มีรายได้และไม่มีอาชีพ  ซึ่งปัจจุบันผู้ร้องอาศัยอยู่กับผู้เช่าห้องที่เคยทำการค้าขายออนไลน์ร่วมกัน  เบื้องต้นผู้ร้องยังไม่มีการติดต่อไปยังหน่วยงานใดๆทั้งสิ้น มีเพียงติดต่อไปยังกรมการปกครองอย่างเดียว ซึ่งผู้ร้องมีภาระค่าใช้จ่ายในชีวิตประจำวันเกี่ยวกับค่าเช่าห้องรายวัน วันละ 550บาท (ห้าร้อยห้าสิบบาทถ้วน) จึงประสงค์ให้หน่วยงานที่เกี่ยวข้องจัดสรรค่าใช้จ่ายในชีวิตประจำวันจำนวนเงิน 30,000 (สามหมื่นบาทถ้วน) และจัดสรรอาชีพ ค้าขายออนไลน์ เพื่อบรรเทาความเดือดร้อนให้แก่ผู้ร้องต่อไป เบื้องต้นผู้ร้องรับทราบรายงานผลการพิจารณา  ตามเลขที่รับแจ้ง traffy fondue XHJ6ZV กรุงเทพมหานคร รายงานผลการพิจารณาว่าสำนักงานเขตบางเขน โดยฝ่ายพัฒนาชุมชนและสวัสดิการสังคม ได้ให้คำแนะนำให้มายื่นเรื่อง ขอทุนประกอบอาชีพ ตามระเบียบกรุงเทพมหานคร ว่าด้วยค่าใช้จ่ายในการจัดสวัสดิการและการสงเคราะห์ (ฉบับที่ 2) พ.ศ.2564 ซึ่งก่อนหน้านี้ (ไม่สามารถจดจำวันที่และเวลาที่แน่ชัด) ผู้ร้องได้รับการติดต่อจากสำนักงานเขตบางเขน ฝ่ายพัฒนาชุมชนและสวัสดิการสังคม แนะนำผู้ร้องยื่นคำร้องขอทุนประกอบอาชีพ ตามระเบียบกรุงเทพมหานคร  โดยนัดหมายในประมาณเดือนมีนาคม 2567 (ไม่สามารถจดจำวันที่และเวลาที่แน่ชัด) ผู้ร้องเข้าติดต่อตามวันที่ได้รับการนัดหมายที่สำนักงานเขตบางเขน ฝ่ายพัฒนาชุมชนและสวัสดิการสังคม เพื่อยื่นคำร้องขอทุนประกอบอาชีพ ตามระเบียบกรุงเทพมหานคร ว่าด้วยค่าใช้จ่ายในการจัดสวัสดิการและการสงเคราะห์ (ฉบับที่ 2) พ.ศ.2564 หากแต่เจ้าหน้าที่รับเรื่องโดยตรงไม่อยู่ โดยเจ้าหน้าที่ที่ให้บริการอยู่ไม่ทราบเรื่องการประสานงานจากระบบการจัดการเรื่องราวร้องทุกข์ผู้ร้อง ผู้ร้องจึงยังไม่ได้ยื่นคำร้องขอทุนประกอบอาชีพในวันดังกล่าว ทั้งนี้ผู้ร้องไม่ทราบว่า ต้องดำเนินการส่งเอกสารประกอบการพิจารณาช่องทางใด ผู้ร้องได้เตรียมเอกสาร สำเนาทะเบียนบ้าน สำเนาบัตรประจำตัวบัตรประชาชน หลักฐานในการติดต่อราชการฝ่ายปกครอง กรณีรับรองว่าบ้านถูกไฟไหม้ พร้อมทั้งมีเอกสารการแจ้งความร้องทุกข์ด้วย ซึ่งตั้งแต่เหตุไฟไหม้มาจนถึงปัจจุบันวันที่ 22 มีนาคม 2567 ผู้ร้องมีความเดือดร้อนอย่างมาก ยังไม่สามารถเข้าพื้นที่ไฟไหม้ได้และขาดรายได้ โดยปัจจุบันผู้ร้องไม่สะดวกไปด้วยตนเองที่สำนักงานเขตบางเขน ฝ่ายพัฒนาชุมชนและสวัสดิการสังคมแล้ว ผู้ร้องจึงประสงค์ขอให้ประสานงานไปยังสำนักงานเขตบางเขน ฝ่ายพัฒนาชุมชนและสวัสดิการสังคมอีกครั้ง เพื่อขอทราบช่องทางการติดต่อในการนำส่งเอกสารประกอบการพิจารณาเรื่องจัดสรรทุนประกอบอาชีพ ทั้งนี้ผู้ร้องเดือดร้อนเกี่ยวกับค่าเช่าที่พักด้วย เพราะไม่สามารถเข้าพื้นที่ถูกไฟไหม้ได้ จึงร้องขอให้หน่วยงานที่เกี่ยวข้องพิจารณาช่วยเหลือบรรเทาทุกข์เรื่องค่าเช่าที่พักแก่ผู้ร้องร่วมด้วย


 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata